## La secretària autonòmica d'Igualtat i Diversitat, Asunción Quinzá, visita el servei Orienta i el centre Lambda a València

*** El servei Orienta ofereix una atenció integral d'assessorament i suport a tot el col·lectiu (LGTBI), als familiars i persones properes**

La secretària autonòmica d'Igualtat i Diversitat, Asunción Quinzá, ha visitat el servei Orienta i la seu de l'associació Lambda a València.

La secretària autonòmica s'ha reunit amb els responsables del servei Orienta i, posteriorment, ha assistit a la seu de l'associació Lambda, on ha tingut una trobada amb el secretari d'Organització, Alberto Cañizares.

El servei Orienta ofereix una atenció integral d'assessorament i suport a lesbianes, gais, persones trans, bisexuals i intersexuals (LGTBI), els familiars i persones properes.

Les oficines Orienta són un servei públic concertat amb entitats especialitzades que ofereixen diferents prestacions de manera gratuïta a través d'una atenció integral i global, que consideren les diferents esferes i necessitats de cada persona: informació i acolliment, atenció social, assessorament psicològic, legal i jurídic, orientació laboral i educativa, atenció a la infància i adolescència LGTBI (així com a les famílies), atenció i ajuda a persones víctimes de violència intragènere, de discriminació i delictes d'odi per LGTBIfòbia, Grups d'Ajuda Mútua (GAM), i assessorament a persones LGTBI migrants i persones beneficiàries o sol·licitants de protecció internacional.

A les dues visites també han assistit el Comissionat per a la Lluita contra la Violència sobre la Dona, Felipe del Baño, i el director general de Diversitat, Stephane Soriano.

Fecha: 25/08/2023